CELEX: C2006/143/33
Language: hu
Date: 2006-06-17 00:00:00
Title: C-124/05. sz. ügy: A Bíróság (első tanács)  2006. április 6-i  ítélete (a Gerechtshof te 's-Gravenhage előzetes döntéshozatal iránti kérelme) – Federatie Nederlandse Vakbeweging (FNV) kontra Staat der Nederlanden (Szociálpolitika – A munkavállalók biztonságának és egészségének védelme – 93/104/EK irányelv – Rendes szabadsághoz való jog – A rendes szabadság legrövidebb időtartamának ki nem adása miatt nyújtott pénzbeli juttatás)

17.6.2006   
            
            
               HU
            
            
               Az Európai Unió Hivatalos Lapja
            
            
               C 143/19
            
         A Bíróság (első tanács) 2006. április 6-i ítélete (a Gerechtshof te 's-Gravenhage előzetes döntéshozatal iránti kérelme) – Federatie Nederlandse Vakbeweging (FNV) kontra Staat der Nederlanden
   (C-124/05. sz. ügy) (1)
   
   (Szociálpolitika - A munkavállalók biztonságának és egészségének védelme - 93/104/EK irányelv - Rendes szabadsághoz való jog - A rendes szabadság legrövidebb időtartamának ki nem adása miatt nyújtott pénzbeli juttatás)
   (2006/C 143/33)
   Az eljárás nyelve: holland
   A kérdést előterjesztő bíróság
   Gerechtshof te 's-Gravenhage
   Az alapeljárás felei
   
      Felperes(ek): Federatie Nederlandse Vakbeweging (FNV)
   
      Alperes(ek): Staat der Nederlanden
   Tárgy
   Előzetes döntéshozatal iránti kérelem – Gerechtshof te 's-Gravenhage – A munkaidő-szervezés egyes szempontjairól szóló, 1993. november 23-i 93/104/EK tanácsi irányelv (HL L 307., 18. o.; magyar nyelvű különkiadás 5. fejezet, 2. kötet, 197. o.) 7. cikke (2) bekezdésének értelmezése – Olyan nemzeti rendelkezés közösségi joggal való összeegyeztethetősége, amely lehetővé teszi a munkaszerződés tartama alatti írásbeli megállapodást arra vonatkozólag, hogy az igénybe nem vett rendes minimális éves szabadság fejében a következő évben anyagi juttatást nyújtsanak
   Rendelkező rész
   A 2000. június 22-i 2000/34/EK európai parlamenti és tanácsi irányelvvel módosított, a munkaidő-szervezés egyes szempontjairól szóló, 1993. november 23-i 93/104/EK tanácsi irányelv 7. cikkét akként kell értelmezni, hogy azzal ellentétes, ha nemzeti rendelkezés a munkaviszony fennállása alatt lehetővé teszi az e 7. cikk (1) bekezdése szerinti rendes szabadság valamely adott évben fel nem használt napjainak pénzbeli juttatással való helyettesítését.
   
      (1)  HL C 155., 2005.6.25.